పమిడి ఘంటం శ్రీనరసింహ

పమిడి ఘంటం శ్రీనరసింహ భారత సుప్రీంకోర్టు న్యాయమూర్తి. ఆయన ఆంధ్రప్రదేశ్ రాష్ట్ర హైకోర్టులో 2014 నుండి 2018 వరకు అదనపు సొలిసిటర్‌ జనరల్‌గా పని చేశాడు. పమిడి ఘంటం శ్రీనరసింహ 30 ఆగష్టు 2021న సుప్రీంకోర్టు న్యాయమూర్తిగా ప్రమాణ స్వీకారం చేశాడు.

జననం, విద్యాభాస్యం 
పీఎస్ నరసింహ ఆంధ్రప్రదేశ్ రాష్ట్రం, ప్రకాశం జిల్లా, అద్దంకి మండలం, మోదేపల్లి గ్రామం లో జన్మించాడు. ఆయన 
హైదరాబాద్ బడీచౌడీలోని సెయింట్‌ ఆంథోనీ స్కూల్‌లో పదవ తరగతి వరకు, నిజాం కళాశాలలో ఇంటర్మీడియట్ పూర్తి చేసి, ఢిల్లీలో న్యాయశాస్త్రంలో డిగ్రీ పట్టా అందుకున్నాడు.

వృత్తి జీవితం
ఆయన 1990 నుంచి సుప్రీంకోర్టులో ప్రాక్టీసు ప్రారంభించాడు, ఆయనకు హైకోర్టు న్యాయమూర్తిగా అవకాశం వచ్చినప్పటికీ ఆయన వెళ్లడానికి ఇష్టపడలేదు. పీఎస్ నరసింహ 2014 నుంది 2018 వరకు సుప్రీంకోర్టు అదనపు సొలిసిటర్‌ జనరల్‌గా పని చేసి, తిరిగి  న్యాయవాదిగా పని చేశాడు. ఆయన బార్ అసోసియేషన్ నుంచి నేరుగా సుప్రీంకోర్టు న్యాయమూర్తిగా నియామకమై 31 ఆగష్టు 2021న సుప్రీంకోర్టు న్యాయమూర్తిగా ప్రమాణ స్వీకారం చేశాడు.ఆయన సీనియారిటీ ప్రకారం అక్టోబరు 30, 2027 నుంచి మే 2028 వరకూ ప్రధాన న్యాయమూర్తిగా బాధ్యతలు చేపట్టనున్నాడు.

మూలాలు

న్యాయమూర్తులు
న్యాయవాదులు